
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1942 


27 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ίδιου Νομικού Προσώπου με το όνομα Σχολι¬ 
κή Επιτροπή 1 ου ΤΕΕ Δήμου Αγ. Ιωάννη Ρέντη. 1 

Τροποποίηση συστατικής πράξης του Νομικού Προ¬ 
σώπου με την επωνυμία «Κέντρο πραγματοποίη¬ 
σης Αποκριάτικων Εκδηλώσεων και παραδοσιακών 
πανηγύρεων» Κοινότητας Πέρδικας Ν. Θεσπρω¬ 


τίας . 2 

Τροποποίηση της συστατικής πράξης του Νομικού 
Προσώπου με την επωνυμία «Πνευματικό Κέντρο 

Κοινότητας Πέρδικας» Ν. Θεσπρωτίας. 3 

Σύσταση αμιγούς επιχείρησης στο Δήμο Γαλλικού με 
την επωνυμία «Αμιγής Δημοτική Επιχείρηση Ανά¬ 
πτυξης Γ αλλικού» (Δ.Ε.Α.Γ.Α.). 4 

Σύστασης αμιγούς επιχείρησης στο Δήμο Πικρολί- 
μνης Ν. Κιλκίς με την επωνυμία «Δημοτική Επιχεί¬ 
ρησης Κοινωνικής Ανάπτυξης Πικρολίμνης». 5 

Τροποποίηση καταστατικού της Κοιν. Επιχείρησης 
Τουριστικής Πολιτιστικής Ανάπτυξης και Κατα¬ 
σκευών στο Ν. Χαλκιδικής. 6 

Έγκριση ΟΕΥ της Δημοτικής Βιβλιοθήκης Ορμύλιας 

Ν. Χαλκιδικής. 7 

Τροποποίηση συστατικής πράξης Φιλαρμονικής Δή¬ 
μου Κασσάνδρας Ν. Χαλκιδικής. 8 

Τροποποίηση συστατικής πράξης ΚΑΠΗ Κασσάνδρας 

Ν. Χαλκιδικής. 9 

Έγκριση καθορισμού ναύλων επιβατών των τοπικών 
δρομολογιακών γραμμών στα λιμάνια των νησιών 
Σάμου, Ικαρίας, Φούρνων.10 


ΑΠΟΦΑΣΕΙΣ 

Αριθ.07/ΔΤΑ/11436 (1) 

Σύσταση ίδιου Νομικού Προσώπου με το όνομα «Σχολική 
Επιτροπή 1ου ΤΕΕ Δήμου Αγ. Ιωάννη Ρέντη». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν.2503/97 (ΦΕΚ 107/Α/30.5.97) 


2. Τις διατάξεις του άρθρου 203 του Δημοτικού & Κοι¬ 
νοτικού Κώδικα Π.Δ.410/95 (ΦΕΚ Α' 231). 

3. Την αριθμ. 2742/30.9.97 απόφαση του Γεν. Γραμμα¬ 
τέα της Περιφέρειας περί μεταβίβασης αρμοδιοτήτων 
στον Προϊστάμενο της Δ/νσης Τοπ. Αυτ/σης & Δ/σης 
Ν.Πειραιά να υπογράφει «Με Εντολή Γεν. Γραμματέα Πε¬ 
ριφέρειας» την αποστολή στο Εθνικό Τυπογραφείο πρά¬ 
ξεων των οποίων απαιτείται δημοσίευση στην Εφημερίδα 
της Κυβερνήσεως. 

4. Την αριθμ. 42/99 απόφαση του Δημοτικού Συμβουλί¬ 
ου, αποφασίζουμε 

_ Συστήνουμε ίδιο νομικό πρόσωπο με το όνομα «Σχολι¬ 
κή Επιτροπή 1ου ΤΕΕ Δήμου Αγ. Ιωάννη Ρέντη». 

Β. Σκοπός του Νομικού αυτού προσώπου είναι: 

• Η διαχείριση των πιστώσεων που διατίθενται για την 
κάλυψη των δαπανών λειτουργίας των αντίστοιχων σχο¬ 
λείων, η αμοιβή καθαριστριών. 

• Η εκτέλεση έργων για την επισκευή και συντήρηση 
των αντίστοιχων σχολείων και του εξοπλισμού τους. 

• Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας Εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχολεί¬ 
ων με έπιπλα και εξοπλισπκά είδη και από το Υπουργείο 
Εθνικής Παιδείας και Θρησκευμάτων με βιβλία για τις 
αντίστοιχες σχολικές βιβλιοθήκες. 

• Η διαχείριση των εσόδων από ενδεχόμενη εκμε¬ 
τάλλευση των σχολικών κυλικείων καθώς και η λήψη 
και άλλου μέτρου που κρίνεται αναγκαίο για τη στήρι¬ 
ξη της διοικητικής λειτουργίας των σχολικών μονά¬ 
δων. 

3. - Το Νομικό Πρόσωπο διοικείται από 7μελές Διοικητι¬ 
κό Συμβούλιο αποτελούμενο από: 

α) Τον εκάστοτε Δήμαρχο ή έναν Δημοτικό Σύμβουλο ο 
οποίος θα ορισθεί από το Δημοτικό Συμβούλιο, ως Πρόε¬ 
δρος της Σχολικής Επιτροπής. 

β) Τρεις (3) Δημοτικούς Συμβούλους οι οποίοι θα ορι- 
σθούν από το Δημοτικό Συμβούλιο. 

γ) Τον Διευθυντή του Σχολείου 

δ) Έναν (1) εκπρόσωπο του Συλλόγου Γονέων και Κη¬ 
δεμόνων. 

ε) Έναν (1) εκπρόσωπο των μαθητικών Κοινοτήτων. 

4. - Η θητεία του 1ου Διοικητικού Συμβουλίου του Νομι¬ 
κού προσώπου λήγει με την λήξη της παρούσας Δημοτι¬ 
κής περιόδου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η θητεία των μελών του Δ. Σ. ακολουθεί την Δημοτική 
περίοδο 

Το Δ. Σ. εκλέγει: Αντιπρόεδρο και γραμματέα. 

5. - Πόροι του Νομικού Προσώπου είναι: 

α) Η ετήσια επιχορήγηση του Κράτους και του Δήμιου 

β) Κάθε είδους εισφορές,δωρεές, κληρονομιές και κλη¬ 
ροδοσίες. 

γ) Εισπράξεις από το αντίτιμο των πραγμάτων ή υπηρε¬ 
σιών που παρέχει το Νομικό Πρόσωπο. 

δ) Πρόσοδοι από την περιουσία του. 

6. -Το Νομικό Πρόσωπο εκπροσωπείται στα Δικαστήρια 
και κάθε Δημόσια Αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αγίου 
Ιωάννη Ρέντη έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Οκτωβρίου 1999 

Με εντολή Γενικού Γραμματέα Περιφέρειας 
Η Αναπληρώτρια Διευθύντρια 
ΚΩΝ.ΤΣΟΓΚΑ 
-♦- 

Αριθ. οικ. 5665 (2) 

Τροποποίηση συστατικής πράξης του Νομικού Προσώ¬ 
που με την επωνυμία «Κέντρο πραγματοποίησης Απο¬ 
κριάτικων Εκδηλώσεων και παραδοσιακών πανηγύρε- 
ων» Κοινότητας Πέρδικας Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δ.Κ.Κ.). 

2. Την αριθμ. 8578/19.9.96 απόφασή μας, περί συστά- 
σεως Νομικού Προσώπου με την επωνυμία «Κέντρο 
Πραγματοποίησης Αποκριάτικων Εκδηλώσεων και παρα¬ 
δοσιακών πανηγύρεων «Κοινότητας Πέρδικας (ΦΕΚ 
915/3.10.96, τεύχος Β'). 

3. Την αριθμ. 11/1999 απόφαση του Κοινοτικού Συμ¬ 
βουλίου Πέρδικας, περί τροποποιήσεως της συστατικής 
πράξης του Νομικού Προσώπου «Κέντρο Πραγματοποίη¬ 
σης Αποκριάτικων Εκδηλώσεων και παραδοσιακών πανη¬ 
γύρεων» που αφορά τη σύνθεση του Διοικητικού Συμβου¬ 
λίου, αποφασίζουμε: 

Τροποποιούμε την αριθμ. 8578/19.6.96 απόφασή μας, 
περί συστάσεως Νομικού Προσώπου με την επωνυμία 
«Κέντρο Πραγματοποίησης Αποκριάτικων Εκδηλώσεων 
και Παραδοσιακών Πανηγύρεων» Κοινότητας Πέρδι¬ 
κας, που δημοσιεύθηκε στο αριθμ. 915/3.10.96 ΦΕΚ, 
τεύχος Β' και συγκεκριμένα ως προς το άρθρο 4 αυτής 
ως εξής: 

Το Νομικό Πρόσωπο θα διοικείται από 7 μελές Διοικητι¬ 
κό Συμβούλιο αποτελούμενο: 

1. Από δύο κοινοτικούς Συμβούλους, εκ των οποίων ο 
ένας Πρόεδρος του Δ.Σ. οριζόμενοι με σχετική απόφαση 
του Κοινοτικού Συμβουλίου. 

2. Από έναν εκπρόσωπο του Πνευματικού κέντρου Πέρ¬ 
δικας, οριζόμενο με απόφαση του Διοικητικού Συμβουλί¬ 
ου του. 


3. Από ένα εκπρόσωπο του Μορφωτικού Εκπολιτιστικού 
Συλλόγου Πέρδικας, οριζόμενο με απόφαση του Διοικητι¬ 
κού του Συμβουλίου. 

4. Από τρεις (3) δημότες οριζόμενους από το Κοινοτικό 
Συμβούλιο Πέρδικας. 

5. Στον προϋπολογισμό τρέχοντος έτους Κοινότητας 
Πέρδικας υπάρχει εγκεκριμένη πίστωση (Κ.Α. 2.212.3) 
2.000.000 δρχ. για την κάλυψη της δαπάνης συμμετοχής 
της Κοινότητας στο Κέντρο πραγματοποίησης Αποκριά¬ 
τικων Εκδηλώσεων και Παραδοσιακών Πανηγυριών Πέρ¬ 
δικας. Η μελλοντική επιβάρυνση του προϋπολογισμού 
της Κοινότητας από την απόφαση αυτή δεν είναι δυνατόν 
να υπολογιστθεί. 

Κατά τα λοιπά ισχύει η αριθμ. 8578/19.9.96 προγενέ¬ 
στερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 6 Οκτωβρίου 1999 

Με εντολή Γ ενικού Γ ραμματέα Περιφέρειας 
Η Προϊσταμένη 

Δ/νσης Τοπ. Αυτ/σης & Διοίκησης κ.α.α. 
ΑΛΕΞΑΝΔΡΑ ΚΟΣΙΩΡΗ 
-♦- 

Αριθ. οικ. 5708 (3) 

Τροποποίηση της συστατικής πράξης του Νομικού Προ¬ 
σώπου με την επωνυμία «Πνευματικό Κέντρο Κοινότη¬ 
τας Πέρδικας» Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δ.Κ.Κ.). 

2. Την αριθμ. 2351/14.3.91 απόφαση του Νομάρχη Θε¬ 
σπρωτίας, περί συστάσεως ιδίου Νομικού προσώπου με 
την επωνυμία «Πνευματικό Κέντρο Κοινότητας Πέρδικας» 
(ΦΕΚ 209/9.4.1991, τεύχος Β'). 

3. Την αριθμ. 186/99 απόφαση του Κοινοτικού Συμβου¬ 
λίου Πέρδικας, περί τροποποιήσεως της συστατικής πρά¬ 
ξης του Νομικού Προσώπου «Πνευματικό Κέντρο Κοινό¬ 
τητας Πέρδικας, που αφορά τη σύνθεση του Διοικητικού 
Συμβουλίου, αποφασίζουμε: 

Τροποποιούμε την αριθμ. 2351/14.3.99 απόφαση του 
Νομάρχη Θεσπρωτίας, περί συστάσεως Νομικού Προ¬ 
σώπου με την επωνυμία «Πνευματικό Κέντρο κοινότητας 
Πέρδικας», που δημοσιεύθηκε στο αριθμ. 209/9.4.91 
ΦΕΚ, τεύχος Β' και συγκεκριμένα ως προς την παράγρα¬ 
φο 5 αυτής που διαμορφώνονται ως εξής: 

Το Πνευματικό Κέντρο διοικείται από 9μελές Διοικηικό 
Συμβούλιο απαρτιζόμενο: α) Από τον Πρόεδρο της Κοι¬ 
νότητας, ως Πρόεδρο του Δ.Σ., ή άλλο μέλος αιρετό ή μη 
που ορίζεται από τον Πρόεδρος της Κοινότητας, β) Από 
έναν εκπρόσωπο του Μορφωτικού Εκπολιτισιτκού συλλό¬ 
γου Πέρδικας - ΜΕΣΠΕ και μη υπάρχοντος αυτού από εκ¬ 
πρόσωπο άλλου φορέα, όπως συλλόγων γονέων και κη¬ 
δεμόνων σχολείων, αγροτικών συλλόγων, συνεταιρι¬ 
σμού, που ορίζεται από τον φορέα. 

γ) Από 7 δημότες ή κατοίκους ή κοινοπκούς συμβού¬ 
λους, εκ των οποίων ο ένας τουλάχιστον από τον συνοικι¬ 
σμό Αρίλλας, διαφόρων ειδικοτήτων που έχουν γνώσεις ή 
εμπειρία στα θέματα του Νομικού Προσώπου. 

Τα μέλη του Δ.Σ., πλην του Προέδρου του Δ.Σ. ,με τους 
αναπληρωτές τους, ορίζονται από το Κοινοτικό Συμβούλιο. 

Το Δ.Σ. εκλέγει ανά διετία τον Αντιπρόεδρο του Δ.Σ. και 
ως θητεία του Δ.Σ. ορίζεται η θητεία του Κοινοτικού Συμ¬ 
βουλίου. 

Στον προϋπολογισμό του τρέχοντος έτους υπάρχει 
εγκεκριμένη πίστωση (ΚΑ 2.212.3) 4.000.000 δρχ. για την 
κάλυψη της δαπάνης συμμετοχής της Κοινότητας στον 
Πνευματικό Κέντρο Πέρδικας. Η μελλοντική επιβάρυνση 
του προϋπολογισμού της Κοινότητας από την απόφαση 
αυτή δεν είναι δυνατόν να υπολογισθεί». 

Κατά τα λοιπά ισχύει η αριθμ. 2351/14.3.99 προγενέ¬ 
στερη απόφασή μας. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 7 Οκτωβρίου 1999 

Με εντολή Γενικού Γραμματέα Περιφέρειας 
Η Προϊσταμένη 

Δ/νσης Τοπ. Αυτ/σης & Διοίκησης κ.α.α. 
ΑΛΕΞΑΝΔΡΑ ΚΟΣΙΩΡΗ 
-*- 

Αριθ. 4086 (4) 

Σύσταση αμιγούς επιχείρησης στο Δήμο Γαλλικού με την 
επωνυμία «Αμιγής Δημοτική Επιχείρηση Ανάπτυξης 
Γαλλικού» (Δ.Ε.Α.Γ.Α.) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 έως 284 του Π.Δ. 
410/1995 (Δημοτικός & Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027 / 9.4.1984 που δημοσιεύθηκε στο 244/19.4.84 ΦΕΚ 
τεύχος Β'. 

3. Την 134/1999 απόφαση του Δημοτικού Συμβουλίου 
Γαλλικού για σύσταση επιχείρησης με την επωνυμία 
«ΑΜΙΓΗΣ ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΓΑΛΛΙ¬ 
ΚΟΥ» (Δ.Ε.Α.ΓΑ.) 

4. Τις διατάξεις του Ν.2503/97. 

5. Την από 6.10.1999 έκθεση αξιολόγησης της οικονο¬ 
μοτεχνικής μελέτης της επιχείρησης από τον Προϊστάμε¬ 
νο της ΤΥΔΚ, αποφασίζουμε: 

Άρθρο Ιο 

1. Συνιστούμε στον Δήμο Γ αλλικού του Ν. Κιλκίς, επιχεί¬ 
ρηση με την επωνυμία «ΑΜΙΓΗΣ ΔΗΜΟΤΙΚΗ ΕΠΙΧΕΙΡΗΣΗ 
ΑΝΑΠΤΥΞΗΣ ΓΑΛΛΙΚΟΥ» (Δ.Ε.Α.ΓΑ.) 

2. Σκοπός της παραπάνω Επιχείρησης είναι: 

• Η συμβολή στην πολιτιστική, κοινωνική και οικονομι¬ 
κή ανάπτυξη του Δήμου Γ αλλικού. 

• Η διαχείριση - συντήρηση και προστασίατων φυσικών 
πόρων. Στα πλαίσια της διαχείρισης των φυσικών πόρων 
εντάσσεται και η αξιοποίηση της τεχνολογίας με την εκ¬ 
μετάλλευση και χρήση αιολικής ενέργειας. 

• Η εκτέλεση λειτουργία και συντήρηση έργων και ερ¬ 
γασιών. 

• Η παραγωγή αγαθών και η παροχή υπηρεσιών για 
εξυπηρέτηση των κατοίκων του Δήμου Γ αλλικού. 

• Η οργάνωση εκδηλώσεων και η προβολή των τοπικών 
υποθέσεων. 

• Η εκπόνηση μελετών και ερευνών. 

• Η οργάνωση δημοτικών σχολών, αγιογραφίας, μου¬ 
σικής, γλυπτικής, κ,λ.π. 


• Η εξυπηρέτηση μαθητών, δημοτών και κατοίκων του 
Δήμου με τη δημιουργία αστικής συγκοινωνίας, καθότι ο 
Δήμος διαθέτει λεωφορείο, καθώς και η πραγματοποίηση 
εκδρομών. 

• Η αποκομιδή και μεταφορά οικιακών λυμάτων με βυ¬ 
τιοφόρο όχημα. 

• Η ανάπτυξη δραστηριοτήτων και πραγματοποίηση 
εσόδων. 

• Η υλοποίηση προγραμμάτων της Ε.Ε. 

• Η οργάνωση και λειτουργία βρεφονηπιακών σταθ¬ 
μών. 

• Η συντήρηση των έργων υποδομής, οδοποιίας (απο¬ 
κατάσταση ασφάλτου, διαγραμμίσεις, κ.λ,π.), ύδρευση 
(αποκατάσταση διαρροών, έλεγχος αντλιοστασίων 
κ.λ,π.), καθαριότητας, νεκροταφείων, πρασίνου (πάρκων 
κ,λ.π.) 

• Η συντήρηση των σχολείων (βαφές, καθαριότητα, 
κ,λ.π.) 

• Η οικονομική ωφέλεια από επιχορηγούμενα προ¬ 
γράμματα του Ο. Α.Ε.Δ. 

• Η οργάνωση και λειτουργία Δημοτικού Πολιτιστικού - 
Πνευματικού Κέντρου. 

• Η ανάπτυξη πνευματικών και πολιτιστικών δραστη¬ 
ριοτήτων, δηλαδή: 

1. Η δημιουργία, εμπλουτισμός και λειτουργία δανειστι¬ 
κής βιβλιοθήκης. 

2. Η διοργάνωση ενημερωτικών και επιστημονικών δια¬ 
λέξεων ανοιχτών στο κοινό (ανοιχτό Πανεπιστήμιο). 

3. Η σύσταση, οργάνωση και λειτουργία φιλαρμονικής, 
δημιουργία ωδείου (ενόργανη, ρυθμική, φωνητική μου¬ 
σική και χορωδία), καθώς και η διδασκαλία μουσικής 
(ενόργανης και χορωδιακής), χορού, θεάτρου. 

4. Η διοργάνωση διαλέξεων, θεατρικών παραστάσεων 
και κινηματογραφικών προβολών. 

5.0 εντοπισμός, η προώθηση και προβολή της τοπικής 
καλλιτεχνικής δημιουργίας. 

6.0 εντοπισμός, η συλλογή και διαφύλαξη του λαογρα- 
φικού υλικού του Δήμου. 

7. Η συνεργασία και ο συντονισμός των πολιτιστικών, 
λαογραφικών και αθλητικών συλλόγων του Δήμου. 

8. Η ευαισθητοποίηση των δημοτών για την αξία του 
αθλητισμού, δηλαδή: 

- Διεξαγωγή διακοινοτικών αγώνων ομάδων σχολείων, 
εργαζομένων, αθλητικών σωματείων. 

- Διοργάνωση αθλητικών εκδηλώσεων με τελετές .βρα¬ 
βεύσεις αθλητικών σωματείων, παραγόντων κ.λ,π. 

- Διοργάνωση αθλητικών συνεδρίων, ομίλων, προβολή 
αθλητικών ταινιών, κ,λ.π. 

- Διοργάνωση προγραμμάτων μαζικού αθλητισμού. 

9. Η οργάνωση και λειτουργία Γ ραφείου Τ ύπου και η μέ¬ 
ριμνα για την έκδοση μηνιαίας ή εποχιακής εφημερίδας ή 
άλλου εντύπου ή ηλεκτρονικού υλικού και η καθιέρωση με 
αυτόν ή άλλο πρόσφορο τρόπο επικοινωνίας με τους κα¬ 
τοίκους και τους απόδημους δημότες, καθώς και ενημέ¬ 
ρωση αυτών. 

10.0 σχεδιασμός, οργάνωση και λειτουργία κέντρου 
φύλαξης, ψυχαγωγίας, εκπαίδευσης και γενικότερης 
απασχόλησης βρεφών, νηπίων και παιδιών προσχολικής 
και σχολικής ηλικίας. 

11.0 σχεδιασμός, οργάνωση και λειτουργία τράπεζας 
αίματος, κέντρου ιατρικής πρόληψης και αντιμετώπισης 
καθώς και πρόνοιας, ψυχαγωγίας, εκπαίδευσης και γένι- 

κότερης υποστήριξης ηλικιωμένων (ΚΑΠΗ), ατόμων με ει¬ 
δικές ανάγκες, παλιννοστούντων και γενικά ατόμων κοι¬ 
νωνικά αποκλεισμένων. * 

12. Η διενέργεια των απαραίτητων διαδικασιών για την 
δημιουργία και στην μετέπειτα τουριστική αξιοποίηση 
αναψυκτηρίων, χώρων αναψυχής και πρασίνου, με στόχο 
πάντοτε τη γενικότερη προστασία του φυσικού περιβάλ¬ 
λοντος, καθώς και για τη δημιουργία βοτανικού ή και ζω¬ 
ολογικού κήπου. 

13. Η μείωση της ανεργίας με ανάλογη εφαρμογή προ¬ 
γραμμάτων και πρόσληψη ανέργων για φύλαξη παιδιών, 
φροντίδα ηλικιωμένων, φύλαξη και επιστασία σχολικών 
κτιρίων, στελέχωση γυμναστηρίων, κ.λ.π. 

14. Η σύσταση και λειτουργία, χωρίς προηγούμενη αλ¬ 
λαγή της συστατικής πράξης της επιχείρησης, για εκμε¬ 
τάλλευση αδρανών υλικών, σε οποιαδήποτε χρονική στιγ¬ 
μή είναι δυνατόν. 

Άρθρο 2ο 

Η διάρκεια της επιχείρησης είναι είκοσι χρόνια (20) από 
τη δημοσίευση της απόφασης αυτής στην εφημερίδα της 
Κυβέρνησης. 

Άρθρο 3ο 

Έδρα της επιχείρησης είναι ο Δήμος Γαλλικού, το τέως 
κοινοτικό κατάστημα Καμπάνη. 

Άρθρο 4ο 

1. Η επιχείρηση διοικείται από πενταμελές Διοικητικό 
Συμβούλιο το οποίο ορίζεται μαζί με τους αναπληρωτές 
από το Δ.Σ. (άρθρο 278 παρ. 1 Π.Δ. 410/95). 

Από τα μέλη αυτά: 

Α. Τρία (3) μέλη είναι αιρετοί εκπρόσωποι του Δήμου 
Γ αλλικού, εκ των οποίων ένα (1) μέλος προέρχεται από τη 
μειοψηφία (άρθρο 11 του Ν.2503/97). 

Β. Ένας (1) είναι δημότης ή εκπρόσωπος κοινωνικού 
φορέα της περιοχής του Δήμου, που έχει πείρα ή γνώσεις 
σχετικές με το αντικείμενο της επιχείρησης. 

Γ. Ένας (1) είναι εκπρόσωπος των εργαζομένων στην 
επιχείρηση, εφ’ όσον απασχολεί περισσότερους από εί¬ 
κοσι (20) σε οποιαδήποτε χρονική στιγμή εργαζομένους. 
Σε αντίθετη περίπτωση ορίζεται ένας κάτοικος του Δήμου 
με ιδιαίτερη γνώση ή εμπειρία σε θέματα τοπικής αυτοδι¬ 
οίκησης και επιχειρήσεων (άρθρο "278 παρ. 1 Π.Δ. 
410/95). 

2. Το Δημοτικό Συμβούλιο ορίζει από τα μέλη του τον 
Πρόεδρο και τον Αντιπρόεδρο της επιχείρησης (άρθρο 
278 Π.Δ. 410/95). 

3. Στον Πρόεδρο και τον Αντιπρόεδρο της δημοτικής 
επιχείρησης μπορεί να καταβάλλεται αποζημίωση που 
ορίζεται με απόφαση του Δ.Σ. (άρθρο 278 παρ. 3 
Δ.Κ.Κ.),ύστερα από σχετική πρόταση του Διοικητικού 
Συμβουλίου της επιχείρησης. 

4. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 παρ. 2 της 25027/84, 
ΦΕΚ 244/Β Απόφασης Υπουργού Εσωτερικών). 

Άρθρο 5ο 

Ο Δήμος Γαλλικού διαθέτει στην επιχείρηση το ποσό 
των (5.000.000) δρχ. Ως αρχικό κεφάλαιο αυτής που είναι 
αναγκαίο για την ανπμετώπιση των πρώτων λειτου ργικών 
εξόδων της επιχείρησης. 


Άρθρο 6ο 

Πόροι της επιχείρησης είναι: 

Α. Τα έσοδα από άσκηση δραστηριοτήτων της επιχεί¬ 
ρησης. 

Β. Πρόσοδοι από κινητή ή ακίνητη περιουσία που διατί¬ 
θεται στην επιχείρηση είτε κατά χρήση είτε κατά κυριότη¬ 
τα και η χρηματική αξία των περιουσιακών αυτών στοιχεί¬ 
ων εκτιμώνται από επιτροπή του άρθρου 6 της υπ’ αριθμ. 
25027/84 απόφασης του Υπουργείου Εσωτερικών και του 
άρθρου 9 του Κ.Ν. 2190/1920 «περί ανωνύμων εταιριών». 

Για την εκπλήρωση των σκοπών της επιχείρησης, τα ακί¬ 
νητα που προτίθενται να διατεθούν κατά χρήση και μόνο 
είναι: 

1) Το αναψυκτήριο του Δ.Δ. Καμπάνη. 

2) Το οίκημα στο Δ.Δ. Γ αλλικού που χρησιμοποιείτο για 
άλεσμα ζωοτροφών. 

3) Σε περίπτωση που απαιτηθεί, θα χρησιμοποιηθούν τα 
κτίρια: 

α. Τα κοινοτικά καταστήματα των τέως Κοινοτήτων. 

β. Τα κτίρια δημοτικών σχολείων ή νηπιαγωγείων του 
Δήμου. 

4) Έσοδα από δάνεια, κληρονομιές, εισφορές, δωρεές 
και λοιπές επιχορηγήσεις. 

Άρθρο 7© 

Διάλυση - Εκκαθάριση της επιχείρησης. Η επιχείρηση 
διαλύεται: 

- Με απόφαση του Δημοτικού Συμβουλίου, η οποία 
παίρνεται με την απόλυτη πλειοψηφία των μελών του και 
απόφαση του Γενικού γραμματέα Περιφέρειας Κεντρικής 
Μακεδονίας. 

- Όταν λήξει χωρίς να παραταθεί η διάρκεια της επιχεί- 
ρησης. 

- Σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της επιχείρη¬ 
σης. 

Η συγκρότηση, λειτουργία και οι αρμοδιότητες των ορ¬ 
γάνων διοίκησης και η οργάνωση, λειτουργία, διαχείριση 
και εποπτεία της επιχείρησης διέπονται από τις σχετικές 
με τις δημοτικές και κοινοτικές επιχειρήσεις διατάξεις του 
Π.Δ. 410/95 (Δ.Κ.Κ.), την απόφαση του Υπουργού Εσωτε¬ 
ρικών 25027/1984 και Π.Δ. 520/1988, που αναφέρεται στα 
βιβλία και στοιχεία που πρέπει να τηρούνται από τις αμι¬ 
γείς Δημοτικές Επιχειρήσεις. 

Το μετά την εκκαθάριση προκύπτον υπόλοιπο περιέρ¬ 
χεται στον Δήμο Γ αλλικού. 

Από την απόφαση αυτή προκαλείται δαπάνη ύψους 
5.000.000 δρχ., η οποία έχει προβλεφθεί στον προϋπο¬ 
λογισμό έτους 1999 του Δήμου Γαλλικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 8 Οκτωβρίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

Αριθ. 4028 (5) 

Σύστασης αμιγούς επιχείρησης στο Δήμο Πικρολίμνης Ν. 
Κιλκίς με την επωνυμία «Δημοτική Επιχείρησης Κοινω¬ 
νικής Ανάπτυξης Πικρολίμνης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 έως 284 του Π.Δ. 
410/1995 (Δημοτικός & Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027 / 9.4.1984 που δημοσιεύθηκε στο 244/19.4.84 ΦΕΚ 
τεύχος Β'. 

3. Την 61 /1999 απόφαση του Δημοτικού Συμβουλίου Πι- 
κρολίμνης για σύσταση επιχείρησης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ ΑΝΑΠΤΥΞΗΣ ΠΙ- 
ΚΡΟΛΙΜΝΗΣ». 

4. Τις διατάξεις του Ν.2503/97. 

5. Την από 20.9.1999 έκθεση αξιολόγησης της οικονο¬ 
μοτεχνικής μελέτης της επιχείρησης από τον Προϊστάμε¬ 
νο της ΤΥΔΚ, αποφασίζουμε 

Συνιστούμε στον Δήμο Πικρολίμνης του Ν. Κιλκίς, επι¬ 
χείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΚΟΙ¬ 
ΝΩΝΙΚΗΣ ΑΝΑΠΤΥΞΗΣ ΠΙΚΡΟΛΙΜΝΗΣ». 

1. Σκοπός της παραπάνω Επιχείρησης είναι: 

- Η ανάπτυξη δραστηριοτήτων που στοχεύουν στη βελ¬ 
τίωση και την αξιοποίηση της αγροτικής παραγωγής της 
περιοχής, στην προώθηση των αγροτικών προϊόντων, 
στην ·εκπαίδευση των αγροτών σε νέες καλλιέργειες, 
στην προστασία του περιβάλλοντος. 

- Η ορθολογική οικιστική ανάπτυξη της περιοχής με το 
σχεδίασμά ,την εκπόνηση μελετών και την υλοποίηση έρ¬ 
γων για την βελτίωση των υποδομών και τον εξωραϊσμό 
των κοινόχρηστων χώρων.. 

- Ο σχεδιασμός και η μελέτη έργων που συμβάλλουν 
στην αξιοποίηση των φυσικών πόρων και στην προστασία 
του φυσικού περιβάλλοντος. 

- Η τουριστική ανάπτυξη της περιοχής με την δημιουρ¬ 
γία και την αξιοποίηση χώρων αναψυχής και πρασίνου, 
καθώς και με την προβολή της ομώνυμης λίμνης. 

- Η αξιοποίηση Εθνικών & Ευρωπαϊκών Προγραμμάτων. 

- Η ανάπτυξη πολιτιστικών και αθλητικών δραστηριοτή¬ 
των, η οργάνωση εκδηλώσεων και η προώθηση τοπικών 
πολιτιστικών θεσμών. 

- Η έκδοση και προώθηση τοπικής εφημερίδας. 

- Η συλλογή χαρτιού και αλουμινίου. 

- Η δημιουργία κοινωνικών υποδομών (παιδικός & βρε¬ 
φονηπιακός σταθμός, κέντρα δημιουργικής απασχόλη¬ 
σης παιδιών) και παροχή κοινωνική υπηρεσιών. 

- Η ορθολογική διαχείριση της Δημοτικής περιουσίας. 

- Η συμμετοχή με άλλα νομικά ή φυσικά πρόσωπα στην 
ίδρυση παραγωγικών επιχειρήσεων. 

Οι παραπάνω σκοποί υλοποιούνται είτε από την ίδια την 
Δημοτική Επιχείρηση είτε σε συνεργασία με άλλους φο¬ 
ρείς και επιχειρήσεις του ιδιωτικού ή του Δημόσιου τομέα 
με τη μορφή αναθέσεων, κοινοπραξιών, συμφωνιών και 
προγραμματικών συμβάσεων. 

2. Η διάρκεια της επιχείρησης είναι 30 χρόνια από την 
δημοσίευση της απόφασης στην Εφημερίδα της Κυβέρ¬ 
νησης. 

3. Έδρα της Επιχείρησης είναι ο Δήμος Πικρολίμνης 
του Ν. Κιλκίς. 

4. Η επιχείρηση διοικείται από πενταμελές (5) Διοικητι¬ 


κό Συμβούλιο που τα μέλη του ορίζονται μαζί με τους ανα¬ 
πληρωτές από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου Πικρολίμνης, εκ των 
οποίων ένα (1) μέλος προέρχεται από την μειοψηφία και 
δύο κάτοικοι δημότες του Δήμου Πικρολίμνης που έχουν 
πείρα ή γνώσεις σχετικές με το αντικείμενο της επιχείρη¬ 
σης. Ο Πρόεδρος και ο Αντιπρόεδρος του Διοικητικού 
Συμβουλίου εκλέγονται από το Δημοτικό Συμβούλιο 
όπως ορίζει ο Νόμος. 

5. Ο Δήμος Πικρολίμνης παραχωρεί κατά χρήση στην 
επιχείρηση τους χώρους που θα στεγάζονται τα διάφορα 
τμήματα της επιχείρησης και μέρος του εξοπλισμού όπως 
περιγράφεται στη μελέτη. 

6. Ο Δήμος Πικρολίμνης διαθέτει στην επιχείρηση ως 
αρχικό κεφάλαιο το ποσό των 4.000.000 δρχ. 

7. Πόροι της επιχείρησης είναι τα έσοδα της από τις 
υπηρεσίες και δραστηριότητες της, δηλαδή τα έσοδα 
από την εκμίσθωση του αναψυκτηρίου, την έκδοση της 
εφημερίδας, την οργάνωση μαθημάτων Η/Υ, την λειτουρ¬ 
γία παιδικού και βρεφονηπιακού, την εκτέλεση έργων, την 
οργάνωση εκδηλώσεων, καθώς και πρόσοδοι από εισφο¬ 
ρές, δωρεές και λοιπές επιχορηγήσεις. 

8. Η επιχείρηση διαλύεται: 

- Με απόφαση του Δημοτικού Συμβουλίου με απόλυτη 
πλειοψηφία των μελών του και απόφαση του Γενικού 
Γ ραμματέα. 

- Όταν λήξη χωρίς να παραταθεί η διάρκεια της επιχεί- 
ρησης. 

Σε περίπτωση πτώχευσης της επιχείρησης. 

9. Την διάλυση της επιχείρησης ακολουθεί η εκκαθάρι¬ 
ση, εκτός από την περίπτωση πτώχευσης και η εκκαθάρι¬ 
ση γίνεται από εκκαθαριστές που ορίζει το Δημοτικό Συμ¬ 
βούλιο. Στην εκκαθάριση διεκπεραιώνονται οι εκκρεμείς 
υποθέσεις εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της επιχείρησης. Το 
υπόλοιπο περιέρχεται στο Δήμο Πικρολίμνης. 

10. Κάλυψη δαπάνης: 

Με την απόφαση αυτή προκαλείται δαπάνη σε βάρος 
του Δήμου Πικρολίμνης ύψους 4.000.000 δρχ. για την 
οποία έχει γραφεί πίστωση στον προϋπολογισμό οικονο¬ 
μικού έτους 1999. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κιλκίς, 4 Οκτωβρίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
-·- 

Αριθ. 9045 (6) 

Τροποποίηση καταστατικού της Κοιν. Επιχείρησης Τουρι¬ 
στικής Πολιτιστικής Ανάπτυξης και Κατασκευών στο 
Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη; 

1. Τις διατάξεις των άρθρων 277 έως 284 του Π.Δ 
410/95 

2. Την αριθμ. 164/1999 απόφαση του Δήμου Σιθωνίας. 

3. Την αριθμ. 8780/30.6.1995 απόφαση της Δ/νσης Τοπ. 
Αυτ/οης με την οποία συστήθηκε η αμιγής Κοιν. Επιχείρη- 

ση Τουριστικής Πολιτιστικής Ανάπτυξης και κατασκευών 
(Κ.Ε.Α.Ν.)/ 

4. Την αριθμ. 164/1999 απόφαση του Δημ.Συμβουλίου 
Σιθωνίας με την οποία τροποποιείται το καταστατικό της 
«ΚΕΑΝ», αποφασίζουμε: 

Τροποποιείται το καταστατικό της «ΚΕΑΝ» ως εξής: 

Δημοτική Επιχείρηση Σιθωνίας εν συντομία Δ.Ε.Σ. 

Β. Εγκρίνει και τροποποιεί τον σκοπό της επιχείρησης 
όπως παρακάτω: 

- η κατασκευή τεχνικών έργων του Δήμου ή και τρίτων. 

- η ανάληψη της διαχείρισης και επιστασίας κατασκευ¬ 
αστικών έργων που χρηματοδοτούνται από δημόσιους 
και ιδιωτικούς πόρους. 

- η δημιουργία της αναγκαίας υλικής και λοιπής υποδο¬ 
μής για τη προσφορά υπηρεσιών στο Πολιτιστικό και 
Πνευματικό τομέα και η οργάνωση συναφών εκδηλώσε¬ 
ων,όπως η λειτουργία Πολιτιστικού και Πνευματικού Κέ¬ 
ντρου, Σχολών εικαστικών τεχνών, Μουσικής, θεάτρου, Χο¬ 
ρού κ.λ.π. 

- η δημιουργία αθλητικών εγκαταστάσεων,και η οργά¬ 
νωση συναφών αθλητικών εκδηλώσεων, 

- η κατασκευή,διαχείρηση και εκμετάλλευση χώρων 
αναψυχής (αναψυκτήρια, τουριστικά περίπτερα κ.λπ.) · 

- η οργάνωση,διαχείρηση και εκμετάλλευση των δημο¬ 
τικών κατασκηνωτικών κέντρων (ο&τηρίηςε). 

- η ίδρυση,οργάνωση και διαχείρηση ιδρυμάτων κοινω¬ 
νικής μέριμνας και πολιτιστικού ενδιαφέροντος,όπως 
βρεφονηπιακοί σταθμοί,οίκοι ευγηρίας,ιδρύματα προ¬ 
στασίας μειονεκτούντων ατόμων,και ακόμα ιδρύματα και 
εγκαταστάσεις προστασίας και περίθαλψης αγρίων ζώων 
κ.λ.π. Τα παραπάνω ιδρύματα αναφέρονται ενδεικτικά και 
όχι περιοριστικά και επομένως η επιχείρηση εξυπακούε- 
ται ότι μπορεί να επιλέξει ένα από τα παραπάνω ή κάτι 
ανάλογο. 

- η εκπόνηση και προώθηση προγραμμάτων προβολής 
(και μη) του Δήμου με εκδόσεις και άλλα μέσα. 

- η εκπόνηση μελετών,η ανάληψη και η υλοποίηση πρω¬ 
τοβουλιών, για τη προστασία του περιβάλλοντος,την ανά¬ 
πτυξη περιβαλλοντικών προγραμμάτων κ.λπ. 

-η βελτίωση της πληροφόρησης των επαγγελμα- 
τιών του Δήμου και η ανάπτυξης συντονισμένων δρά¬ 
σεων πληροφόρησης τους με ηλεκτρονικά και έντυπα 
μέσα. 

- η συστηματική καταμέτρηση και καταγραφή όλων των 
στοιχείων και δεδομένων που απαρτίζουν την οικονομι¬ 
κή,κοινωνική και πολιτιστική βάση του Δήμου,για τη δημι¬ 
ουργία τράπεζας πληροφοριών,εργαλείου απαραίτητου 
σε κάθε μακροπρόθεσμο σχεδίασμά. 

- η επ’αμοιβή ανάληψη εκτέλεσης εξειδικευμένων ερ¬ 
γασιών, για λογαριασμό του Δήμου η ιδιωτών η κάθε τρί¬ 
του με σκοπό την πραγματοποίηση εσόδων για τη διεύ¬ 
ρυνση της αναπτυξιακής,κοινωνικής και πολιτιστικής 
αποστολής της. 

- ανάπτυξη 6.1.3. (Γεωγραφικό Σύστημα Πληροφοριών) 
Ενδεικτικά σαν πιθανές εργασίες που. μπορεί να αναλά- 
βει η επιχείρηση αναφέρονται: 

- η διαχείρηση και εκμετάλλευση των λιμανιών και μαρι¬ 
νών του Δήμου 

-η οργάνωση,διαχείρηση και εκμετάλλευση δικτύου άρ¬ 
δευσης με εκμετάλλευση των καθαρών υγρών αποβλή¬ 
των του βιολογικού 

- η οργάνωση και εκμετάλλευση της σύνδεσης οικιών 


και καταστημάτων με το αποχετευτικό δίκτυο σε όλα τα 
δημοτικά διαμερίσματα 

- η είσπραξη για λογαριασμό του Δήμου,τελών, εισφο¬ 
ρών ή και φόρων από επιχειρηματίες και ιδιώτες. 

- την οργάνωση και εκμετάλλευση αστικών συγκοινω¬ 
νιών στα όρια του Δήμου. 

Με την απόφαση αυτή δεν προκαλείται, δαπάνη εις βά¬ 
ρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 6 Οκτωβρίου 1999 

Με εντολή Γενικού Γραμματέα Περιφέρειας 
Ο Γ ενικός Διευθυντής Περιφέρειας 
Δ. ΣΑΡΗΓΙΑΝΝΗΣ 

-Φ- 

Αριθ. 8703 ( 7 ) 

Έγκριση ΟΕΥτης Δημοτικής Βιβλιοθήκης Ορμύλιας Ν. 

Χαλκιδικής 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 Ν. 1188/1981. 

2. Τις διατάξεις του Ν. 1416/1984. 

3. Τις διατάξεις του Ν. 2190/1994, Ν. 2503/1997, Ν. 
2508/1997, του Ν. 2539/1997 και του Ν. 2683/1999. 

4. Την αριθμ. 142/1999 απόφαση του Δημοτικού Συμ¬ 
βουλίου Ορμύλιας, αποφασίζουμε: 

Εγκρίνουμε τον ΟΈ.Υ. της Δημοτικής Βιβλιοθήκης Ορ¬ 
μύλιας ως κάτωθι: 

α) Μία θέση του κλάδου ΤΕ1 Βιβλιοθηκονόμου με βαθ¬ 
μό Δ -Α. 

β) Μία θέση οδηγού κατηγορίας ΔΕ Τεχνικών. 

γ) Μία θέση ΔΕ Διοικητικού. 

Από την απόφαση αυτή προκαλείται δαπάνη εις βάρος 
του προϋπολογισμού του Δήμου 9.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 30 Σεπτεμβρίου 1999 

Με εντολή Γενικού Γ ραμματέα Περιφέρειας 
Ο Γ ενικός Διευθυντής Περιφέρειας 
Δ. ΣΑΡΗΓΙΑΝΝΗΣ 

-Φ- 

Αριθ. 9405 (8) 

Τροποποίηση συστατικής πράξης Φιλαρμονικής Δήμου 
Κασσάνδρας Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/95. 

2. Την αριθμ. 14372/27.9.1991 απόφαση Νομάρχη Χαλ¬ 
κιδικής για τη σύσταση του νομικού προσώπου «Φιλαρ¬ 
μονική Δήμου Κασσάνδρας». 

3. Την αριθμ. 271/1999 απόφαση του Δημοτικού συμ¬ 
βουλίου Κασσάνδρας για την τροποποίηση της συστα¬ 
τικής πράξης της Φιλαρμονικής του Δήμου, αποφασί¬ 
ζουμε: 

Τροποποιείται η συστατική πράξη του Νομικού Προσώ¬ 
που Δ.Δ. «Φιλαρμονική Δήμου Κασσανδρείας» ως προς 
την επωνυμία λόγω της εφαρμογής του Ν. 2539/97 «Φι¬ 
λαρμονική Δήμου Κασσάνδρας». 

Με την απόφαση αυτή δεν προκαλείται δαπάνη σε βά¬ 
ρος του Προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 6 Οκτωβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
Δ. ΣΑΡΗΓΙΑΝΝΗΣ 
-♦- 

Αριθ. 9406 (9) 

Τροποποίηση συστατικής πράξης ΚΑΠΗ Κασσάνδρας Ν. 

Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 και 205 του Π.Δ. 
410/95. 

2. Την αριθμ. 3765/1.4.1997 απόφαση της Δ/νσης Τοπ. 
Αυτ/σης Χαλκιδικής. 

3. Την αριθμ. 270/1999 απόφαση του Δήμου Κασσάν¬ 
δρας για τροποποίηση της συστατικής πράξης του ΚΑΠ Η 
Κασσανδρείας, αποφασίζουμε: 

Τροποποιείται η συστατική πράξη του ΚΑΠΗ του Δήμου 
Κασσανδρείας ως προς την επωνυμία λόγω της εφαρμο¬ 
γής του Ν. 2539/97 σε «ΚΑΠΗ Δήμου Κασσάνδρας». 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 6 Οκτωβρίου 1999 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
Δ. ΣΑΡΗΓΙΑΝΝΗΣ 
-Φ- 

Αριθ. 3058 (10) 

Έγκριση καθορισμού ναύλων επιβατών των τοπικών δρο- 

μολογιακών γραμμών στα λιμάνια των νησιών Σάμου, 

Ικαρίας, Φούρνων. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις του άρθρου 178, παραγρ. 2 του Ν. Δ. 
187/73 «περί Κωδικός Δημοσίου Ναυτικού Δικαίου». 

2. Τις διατάξεις του Π. Δ. 338/83 «Μεταβίβαση αρμοδιο¬ 
τήτων Υπουργού Εμπορικής Ναυτιλίας στους Νομάρχες». 

3. Τις διατάξεις του άρθρου 8, παραγρ. 1 του Π.Δ. 30/96 
«Κώδικας Νομαρχιακής Αυτοδιοίκησης». 

4. Την Απόφαση του Λιμενάρχη Σάμου αρ. 1322/03/ 
99/4.8.99 για καθορισμό καθαρών ναύλων επιβατών των 
δρομολογημένων Π / Κ - Ε /Γ σκαφών στους λιμένες νή¬ 
σων Σάμου, Ικαρίας και φούρνων, αποφασίζουμε: 

1. Εγκρίνουμε την Απόφαση του Λιμενάρχη Σάμου 
αριθμ 1322 / 03 / 99/4.8.99 καθορισμού των καθαρών ναύ¬ 
λων επιβατών των δρομολογημένων Π./Κ-Ε/Γ σκαφών 
στους λιμένες των νήσων Σάμου, Ικαρίας και Φούρνων. 

2. Η παρούσα να δημοσιευθεί στην Εφημερίδα της Κυ¬ 
βερνήσεως. 

Σάμος, 11 Οκτωβρίου 1999 
Ο Νουάονησ 

ΘΑΛΑΣΣΙΝΟΣ ΘΑΛΑΣΣΙΝΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.βΙ.ςΓ 

6-ΙΏ3ίΙ: ννβ&ΙΤΙΗδΙβΙ' @ βΐ. 9 Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελ ( 5 ες και ^ νω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α. Σ. Ε .Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750. » 

70.000 >· 3.500* » 

30.000 >· 1.500 » 

15.000 » 750 » 

5.000 » 250 » 

10.000 » 500 >> 

3.000 » 150 » 

10.000 » 500 » 

250.000 >· 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















